
REPUBLIKA E SHQIPËRISË
     AVOKATI I POPULLIT


 
Adresa: Bulevardi: “ZhanD’Ark” Nr.2						  Tel/Fax:+355 4 2380 300/315
              Tiranë, Shqipëri						                
E-mail:ap@avokatipopullit.gov.al 
 www.avokatipopullit.gov.al


Nr. __            Prot.						   Tiranë, më_____/_____/2020



SHPALLJE VETËM PER NËPUNES CIVILË, LEVIZJE PARALELE DHE PËR NGRITJEN NË DETYRË

Në zbatim të nenit 25 dhe 26 të ligjit 152/2013, “Për nëpunësin civil”, i ndryshuar si dhe të Kreut II, dhe III të Vendimit të Këshillit të Ministrave Nr. 242, datë 18.3.2015
“Për Plotësimin e Vendeve të Lira në Kategorinë e Ulët dhe të Mesme Drejtuese”, i ndryshuar, Institucioni i Avokatit të Popullit shpall procedurat e Lëvizjes Paralele dhe të Ngritjes në Detyrë për pozicionin:

	Nd/Komisioner në Mekanizmin për Parandalimin e Tortures, Trajtimit ose Dënimit të Egër Çnjerëzor ose Poshtërues. Kategoria e pagës II-b



Pozicioni i mësipërm u ofrohet nëpunësve civilë të së njëjtës kategori për procedurën e Lëvizjes Paralele!

Vetëm në rast se në përfundim të procedurës së Lëvizjes Paralele, rezulton se ky pozicion është ende vakant, atëhere ai është i vlefshëm për konkurrimin nëpërmjet procedurës së Ngritjes në Detyrë.




    Data e fundit e dorëzimit të dokumenteve për lëvizjen paralele është: 28.09.2020
dhe për Ngritjen në Detyrë data e fundit e dorëzimit është 05.10.2020



1. Nd/Komisioner në Mekanizmin për Parandalimin e Tortures, Trajtimit ose Dënimit të Egër Çnjerëzor ose Poshtërues.

	Kryen inspektime periodike rutinë dhe tematike në institucionet e privimit të lirisë me focus parandalimin e dhunës, trajtimit çnjerëzor degradues dhe torturës si pjesë e grupit shumëdisiplinor të Mekanizmit për Parandalimin e Torturës.
	Ndjek rastet që paraqiten nëpërmjet ankesave të personave të shoqëruar/ arrestuar/ndaluar, si edhe të burgosur/paraburgosur, apo/edhe familjarëve të tyre, apo/edhe organizatave vendase apo të huaja.
	Kryen inspektime pranë institucioneve  të privimit të ligjshëm të lirisë së individit kur ka sinjalizime/njoftime për shkelje të të drejtave dhe lirive të njeriut.
	Harton, si pjesë e grupit shumë-disiplinor të Njësisë, rekomandime për çështje të veçanta apo edhe rekomandime legjislative në rastet kur vetë ligji apo akti nënligjor  gjykohet se përbën premisë për shkeljen e të drejtave dhe lirive themelore të   njeriut me fokus parandalimin e dhunës, trajtimit çnjerëzor, degradues dhe torturës.
	Përgatit informacione për raportet periodike të monitorimit të mekanizmave të ndryshme ndërkombëtare me fokus parandalimin e dhunës, trajtimit çnjerëzor, degradues dhe torturës në institucionet e privimit të ligjshëm të lirisë, si pjesë e grupit shumë-disiplinor të Njësisë.
	Merr pjesë në grupet e punës për hartimin e raporteve të veçanta dhe ndjekjen në vijim të rekomandimeve të dala prej tyre.
	Ushtron çdo kompetencë tjetër që i jepet nga Drejtuesi i Mekanizmit dhe/apo titullari i institucionit, në përputhje me legjislacionin në fuqi.
 Është aktiv në mediat vizive dhe të shkruara me intervista apo edhe emisione të drejtpërdrejta mbi problematika të caktuara.


I-LËVIZJA PARALELE

Kanë të drejtë të aplikojnë për këtë procedurë vetëm nëpunësit civilë të së njëjtës kategori, në të gjitha institucionet, pjesë e shërbimit civil.

1 Kushtet për Lëvizjen Paralele dhe kriteret e veçanta pozicionin “Ndihmëskomisioner” në Mekanizmin Kombëtar për Parandalimin e Torturës, Trajtimit ose Dënimit të Egër Çnjerëzor ose Poshtërues

Kandidatët për Procedurën e Lëvizjes Paralele duhet të plotësojnë kushtet si më poshtë vijon :

 Të jetë nëpunës civil i konfirmuar, brenda së njëjtës kategori (kategoria II-b);
Të mos ketë masë disiplinore në fuqi (të vërtetuar me një dokument nga institucioni);
Të ketë të paktën një vlerësim “Shumë mire” ose “Mirë”

Kandidatët duhet të plotësojnë kriteret e veçanta si vijon:

Të zotërojë diplomë të nivelit “Master Shkencor”, në shkencat Juridike. Edhe diploma e nivelit “Bachelor” duhet të jetë në të njëjtat fusha.
· Të zotërojë gjuhën angleze ose një nga gjuhët e BE-së
· Të ketë përvojë pune të paktën mbi 5 (pesë) vjet në administratën publike, si dhe të ketë përvojë në nivel të barazvlefshëm me nivelin e ulët drejtues.
· Të ketë përvojë pune në fushën që mbulon MKPT
· Të ketë aftësi të mira komunikimi dhe të punës në grup.


2. Dokumentacioni, mënyra dhe afati i dorëzimit

Kandidatët duhet të dorëzojnë pranë Sektorit të Burimeve Njerëzore ose Zyrës së Protokollit në institucionin e Avokatit të Popullit dokumentacionin si më poshtë vijon: 

a. Letër motivimi për aplikim në vendin vakant të punës me një numër kontakti dhe adresën e plotë të vendbanimit të shoqëruar me një adresë aktive e-maili për komunikim. 
b. Jetëshkrimi i plotësuar në përputhje me dokumentin tip që e gjeni në linkun:

http://dap.gov.al/vende-vakante/udhëzime-dokumenta/219-udhëzime-dakumenta
c. Fotokopje e Diplomës
ç. Fotokopje e Librezës së Punës
d. Çdo dokumentacion tjetër që vërteton trajnimet, kualifikimet, arsimin shtesë, vlerësimet pozitive apo të tjera të përmendura në jetëshkrimin tuaj.
Dokumentat duhet të dorëzohen me postë apo drejtpërsëdrejti në Institucionin e Avokatit të Popullit brenda datës.28.09.2020 
3. Rezultatet për fazën e verifikimit paraprak

Në datën 30.09.2020, Sektori i Burimeve Njerëzore në Institucionin e Avokatit të Popullit do të bëjë verifikimin paraprak të kandidatëve, që përmbushin kërkesat e përgjithshme dhe të vecanta, të përcaktuara në shpalljen për konkurim dhe do të shpallë në Portalin “Shërbimi Kombëtar i Punësimit” dhe në faqen zyrtare te Institucionit të Avokatit të Popullit (www.avokatipopullit.gov.al), listën e kandidatëve që plotësojnë kushtet e Lëvizjes Paralele dhe kriteret e veçanta, si dhe datën, vendin dhe orën ku do të zhvillohet intervista. 
Kandidatët që plotësojnë kërkesat e përgjithshme dhe të veçanta të pozicionit të punës, renditen në një listë sipas rendit alfabetik.
Në të njëjtën datë do të njoftohen kandidatët, që nuk plotësojnë kërkesat e Lëvizjes Paralele të përcaktuara në shpalljen për konkurrim, renditen në një listë të vecantë në të cilën spjegohen edhe arsyet e mosplotësimit të këtyre kërkesave. Kjo listë nuk publikohet dhe administrohet nga Sektori i Burimeve Njerëzore e cila njofton në mënyrë individuale, nëpërmjet adresës tuaj të e-mail, kandidatët që nuk janë kualifikuar.
Çdo kandidat ka të drejtë të paraqesë ankesë pranë Drejtorisë së Burimeve Njerëzore, brenda 3 (tre) ditëve kalendarike nga data e njoftimit individual. Ankuesi merr përgjigje brenda 5 (pesë) ditëve kalendarike nga data e depozitimit të ankesës.


4.- Fusha e njohurive, aftësitë dhe cilësitë mbi të cilat do të zhvillohet intervista.

Kandidatët që konkurrojnë për pozicionin “Ndihmëskomisioner” në Mekanizmin për Parandalimin e Torturës, Trajtimit ose Dënimit të Egër, Çnjerëzor ose Poshtërues do të vlerësohen në lidhje me:

· Njohuritë për Kushtetutën e Republikës së Shqipërisë;
· Konventat dhe aktet ndërkombëtare  për parandalimin  e torturës dhe trajtimin jo human dhe degradues
· Ligji nr.44/2015 “Kodi i Procedurave Administrative i Republikës së Shqipërisë ”
· Ligjin nr.8454 dt.04.02.1999 “Për Avokatin e Popullit”, i ndryshuar
• 	Ligjin nr. 108/2014 “Për Policinë e Shtetit”
• 	Ligjin nr.8328, datë 16.04.1998 “Për të drejtat  dhe trajtimin e të denuarve me burgim”, i ndryshuar
• 	Ligjin nr.10107, datë 30.03.2009 “Për  kujdesin shëndetësor në  Republikën e 
Shqipërisë”, i ndryshuar.
• 	Ligjin nr.9106, datë 17.07.2003 “Për shërbimin spitalor në Republikën e
Shqipërisë”, i ndryshuar.
• 	Ligjin nr.10138, datë11.05.2009 “Për shëndetin publik”
• 	Ligjin nr.152/2013, “Për nëpunësin civil”, i ndryshuar
• 	Ligjin nr.9131, date 08.09.2003, “Për rregullat e etikës në administratën publike”
• 	Ligjin nr. 119/2014 “Për të Drejtën e Informimit”
• 	Ligjin nr. 9367, datë 7.4.2005, “Për parandalimin e konfliktit të interesave në ushtrimin e funksioneve publike”, i ndryshuar


5.- Mënyra e vlerësimit të kandidatëve.

Kandidatët do të vlerësohen për jetëshkrimin, eksperiencat, trajnimet, kualifikimet e lidhura me fushën, si dhe vlerësimet pozitive. Totali i pikëve për këtë vlerësim është 
40 pikë.

Kandidatët gjatë intervistës së strukturuar me gojë do të vlerësohen në lidhje me:

• Njohuritë, aftësitë, kompetencën në lidhje me përshkrimin e pozicionit të punës;
• Eksperiencën e tyre të mëparshme;
• Motivimin, aspiratat dhe pritshmëritë e tyre për karrierën.

Totali i pikëve në përfundim të intervistës së strukturuar me gojë është 60 pikë.

Më shumë detaje në lidhje me vlerësimin me pikë, metodologjinë e shpërndarjes së pikëve, mënyrën e llogaritjes së rezultatit përfundimtar  i gjeni në Udhëzimin  nr. 4, datë 13.08.2014, të Departamentit të Administratës Publike:
www.dap.gov.alhttp://dap.gov.al/vende-vakante/udhezime-dokumenta


6.- Data e daljes së rezultateve të konkurrimit dhe mënyra e komunikimit

Në përfundim të vlerësimit të kandidatëve, Sektori i Burimeve Njerëzore do të shpallë fituesin në portalin “Shërbimi Kombëtar i Punësimit”, në faqen zyrtare të Institucionit të Avokatit të Popullit (www.avokatipopullit.gov.al), dhe në këndin e njoftimeve të publikut pranë institucionit. Të gjithë kandidatët pjesëmarrës në këtë procedurë do të njoftohen në mënyrë elektronike për datën e saktë të shpalljes së fituesit.

Për sqarime të mëtejshme, mund të kontaktoni me numrin e telefonit 042380334 ose në adresën: Avokati i Popullit, Bulevardi “ZhanD’Ark’ nr. 2, Tiranë.

II. NGRITJA NE DETYRE

Vetëm në rast se pozicioni i renditur në fillim të kësaj shpalljeje, në përfundim të procedurës së Lëvizjes Paralele, rezulton se është ende vakant, atëhere ai është i vlefshëm për konkurrimin nëpërmjet procedurës së Ngritjes në Detyrë.
Këtë Informacion do ta merrni në faqen zyrtare të Institucionit të Avokatit të Popullit, 


Për këtë procedurë kanë të drejtë të aplikojnë vetëm nëpunësit civilë të një kategorie paraardhëse (vetëm një kategori më e ulët), të punësuar në të njëjtin apo në një institucion tjetër të shërbimit civil, që plotësojnë kushtet për ngritjen në detyrë dhe kërkesat e veçanta për vendin e lirë.

Kushtet që duhet të plotësojë kandidati në procedurën e ngritjes në detyrë janë:

• Të jetë nëpunës civil i konfirmuar, në kategorinë e ulët drejtuese (III-a ose III-a/1);
• Të mos ketë masë disiplinore në fuqi (të vërtetuar me një dokument nga institucioni);
• Të ketë të paktën një vlerësim shume mirë ose mirë;

Kandidatët për pozicionet “Ndihmëskomisioner”, në Mekanizmin për Parandalimin e Torturës, Trajtimit ose Dënimit të Egër Çnjerëzor ose Poshtërues, duhet të plotësojnë kriteret e veçanta si vijon:

Të zotërojë diplomë të nivelit “Master Shkencor”, në shkencat Juridike. Edhe diploma e nivelit “Bachelor” duhet të jetë në të njëjtat fusha.
· Të zotërojë gjuhën angleze ose një nga gjuhët e BE-së
· Të ketë përvojë pune të paktën mbi 5 (pesë) vjet në administratën publike, si dhe të përvojë në nivel të barazvlefshëm me nivelin e ulët drejtues. 
           Të ketë përvojë pune në fushën që mbulon MKPT 
 Të ketë aftësi të mira komunikimi dhe të punës në grup.


Të gjithë kandidatët që aplikojnë për vendin vakant të sipër-përmendur duhet të dorëzojnë dokumentet si më poshtë:

a. Letër motivimi për aplikim ne vendin e lire te punës me një numër kontakti dhe adresën e plotë të vendbanimit të shoqëruar me një adresë aktive e-mail-i për komunikim.
b. Jetëshkrim i plotësuar në përputhje me dokumentin tip që e gjeni në linkun:
http://dap.gov.al/vende-vakante/udhezime-dokumenta/219-udhezime-dokumenta c. fotokopje të diplomës;
ç. fotokopje të librezës së punës;
d. çdo dokumentacion tjetër që vërteton trajnimet, kualifikimet, arsimim shtesë, vlerësimet pozitive apo të tjera të përmendura në jetëshkrimin tuaj.

Kandidatët duhet të dorëzojnë të gjitha dokumentet e cituara më sipër me postë ose dorazi deri në datën 03.10.2020, në Institucionin e Avokatit të Popullit.

Adresa: Avokati i Popullit, Bulevardi “ZhanD’Ark’ nr.2, Tiranë.


Të gjithë kandidatët  që aplikojnë  për procedurën  e Ngritjes  në Detyrë, do të marrin informacion në faqen zyrtare të Institucionit të Avokatit të Popullit, për fazat e mëtejshme të kësaj procedure:

- Për datën e daljes së rezultateve të verifikimit paraprak,
- Datën, vendin dhe orën ku do të zhvillohet konkurrimi;
- Mënyrën e vlerësimit të kandidatëve.

Për të marrë këtë informacion, kandidatët duhet të vizitojnë në mënyrë të vazhdueshme  faqen zyrtare të Institucionit  të Avokatit të Popullit. 

